સરદારભાઈ દરેક કોમના પ્રિય આગેવાન હતા તેઓ સતવચનના આખાબોલા અને દૂરદેશી દ્રષ્ટિકોણના સ્વામી હતા.વડગામ મહાલમા પણ એ વખતે તેમનું ભારે વર્ચસ્વ હોઈ વડગામ મહાલ માટે રાજ તરફથી ખાસ મૂકાયેલા દિવાન શમસેરખાનજી વિવાદગ્રસ્ત પ્રશ્નોના નિરાકરણ માટે તેમને બોલાવતા.એમ કહેવાય છે કે,પાલણપુર સ્ટેટના સમયમા જોરાવર પેલેસના દરવાજામાંથી સરદારભાઈ તેમની ઘોડી લઈને જેવા આવતા દેખાય તેની સાથે જ દરવાન વિના રોકટોક મુખ્ય પ્રવેશદ્વાર ખોલી નાખતા હતા.એ સમયે જોરાવર પેલેસનું મુખ્ય પ્રવેશદ્વાર પૂર્વ દિશામા હતુ. જ્યા આજે ડોક્ટર હાઉસ બની ગયેલ છે.